“EK IS DORS …” – Skuilkrans
“EK IS DORS …”
Droogte. Mens en dier is dors. Buffels en seekoeie in die Krugerwildtuin is maer en uitgeteer. Bultfontein en Wesselsbron in die Vrystaat, asook groot dele in Noordwes en Limpopo lyk soos die Kalahariwoestyn. Daar is nie meer `n druppel water in die krane van plekke soos Vryheid, een van die grootste dorpe in KwaZulu-Natal nie. Inwoners word met watertenks van water voorsien. Kospryse is besig om dramaties te styg. ‘n Gids tot Waterbesparing gedateer 1997 vertel dat Suid-Afrika onder normale omstandighede net 1700 kiloliter water per persoon kan verskaf aan sy mense. Doemprofete voeg by dat teen 2018 ons in Suid-Afrika nie meer genoeg water vir almal sal hê nie. Ons dae van volop water is getel. Trouens die hele aarde word al hoe warmer en daar is al hoe minder water beskikbaar.
Ons herdenk vandag Jesus se vierde kruiswoorde toe hy uitgeroep het: “Ek is dors!” Om word maklik dors; sonder water kan ons nie. Maar tog is dit `n vreemde gedagte om te dink dat God dors gekry het. Dit is ironies dat ons in Joh. 19:28 lees dat Jesus dors gekry het. Is Hy dan nie die fontein van Lewende Water nie? Is hy nie die een wat ander uitnooi: “As iemand dors het, laat hom na My toe kom en drink.”
Tog moet ons begryp dat die volle evangelie in dié woorde opgesluit is, want Jesus spreek hierdie woorde uit ná drie ure van duisternis. Die Apostoliese Geloofsbelydenis noem hierdie drie ure – neerdaling ter helle. Hy skreeu dit uit na drie ure van duisternis, na drie ure van sonsverduistering.
Ons is dors omdat ons liggame biologies nie sonder water kan funksioneer nie. Maar Jesus se dors is `n dieper dors .Jesus is dors, sodat die Skrif vervul kan word. Daarom is die skeppie suurwyn van die soldate-rantsoen wat hulle hom aanbied eintlik oorbodig. Wyn of water kan nie Jesus se dors les nie. Want dit is veel meer as `n fisieke dors. Dit was `n helle dors. Dis die dors wat jy ly as jy van God self verwyder is. Uit hierdie helle dors ontspring `n Fontein van lewende water vir mense, diere, vir die hele skepping – `n Fontein waarin alle dinge versoen is en van waaruit God die hele kosmos wil genees, herstel en seën. Daarom weet ons God sal ook weer die droogte breek, want hy laat vaar nooit die werke van sy hande nie.
In die woorde” :Ek is dors “sien ons soos nêrens anders, dat God `n God van liefde is. As Jesus nie dors was, gely en gesterf het, as “Jesus nie ter helle neergedaal het nie” dan sou daar `n punt, `n einde aan sy liefde kon wees. Dan sou daar `n punt kon wees waar God kon omdraai, en kon sê, tot hier het ek lief, maar nie verder as dit nie. Maar juis in die helledors, juis in sy dood, neem hy volle nood van die kosmos op Hom. In die woorde word hy `n Fontein van Lewende Water vir alles en almal wat dors het. Kom ons nader vandag weer to die Fontein van Lewende Water, en ons bid dat Hy ons innerlike dors, maar ook die dors van die hele skepping sal les.
As jy vir jouself eerlik in die spieël kyk en vra: “Hoekom glo ek in Jesus?” Wat sal jy sê? Hoe sal jy aan iemand ‘n verduideliking gee oor die hoop wat in in jou leef? Gaan kyk vandag vir jouself in ‘n spieel en s